OpenLLM-France/wikimedia huggingface dataset:
# Pablo Amancio Borges Delgado

Pablo Amancio Borges Delgado (Baracoa, 1955eko otsailaren 10a) kubatar margolaria da.

## Ibilbidea

1968tik 1970era arte ikasi zuen San Alejandro Arte Ederren Akademia Nazionalean eta Artearen Goi Institutuan (ISA), Habanan.
80ko hamarkadan La Habanako “Versiones del Paisaje” taldeko kidea izan zen.

### Erakusketa pertsonalak

1986an bere erakusketa pertsonala aurkeztu zuen, "Grabados de Pequeño Formato" . Kapitain Nagusien Museoa, La Habana.
1993an "Uno más uno. Pablo Borges. Roger Aguilar. Encuentro de Grabado’93" erakutsi zuen. Arte Galeria, Galiano eta Concordia, La Habana.
1997an Eduardo Roca (CHOCO)/Pablo Borges/Carlos del Toro-rekin batera egin zuen La Casonan, Fondo Cubano de Bienes Culturales, La Habana, Kuba.

### Talde erakusketak

1975az geroztik , "International Print Biennale Varna 81" bezalako talde-erakusketetan parte hartu du. Varna, Bulgaria.
1983-1984 urteetan 7 Artistas Cubanos Contemporáneos-en agertu zen. Espainiako Arte Garaikideko Museoa, Madril, Espainia.
1984an 1. Habanako Bienalean parte hartu zuen. Arte Ederren Museo Nazionala, La Habana, baita 1986an Latinoamerikako eta Karibeko Grabatuaren San Juaneko VII. Bienalean ere. Armadaren Arsenala, San Juan, Puerto Rico eta "I Bienal Iberoamericana de Arte Seriado"-en. Arte Garaikideko Museoa, Sevilla, Espainia.
1988an Gráfica Cubana Contemporánea-rekin batera, Tokioko Metropolitan Museum-en ikusi zen eta 1991n "Grabado Contemporáneo Cubano" -n erakutsi zuen. Laugarren Habanako Bienalean.
1. Kubako Arte Garaikideko Aretoa. Arte Ederren Museo Nazionala, La Habana eta 1999an La Huella Múltiple 1999an parte hartu zuen. Ikusmen Arteen Garapenerako Zentroa/Centro de Conservación, Restauración y Museología (CENCREM), La Habana, Kuba.

## Bildumak

Bere lanak Habanako Casa de las Américas-en bildumetan daude, Formatu Txikiko Grafikoen Museoan, Lodz, Polonian, La Habanako Arte Ederren Museo Nazionalean, La Habanako Revista Revolución y Culturan, Taller Experimental de Gráfica-n (TEG), La Habana, Kuba.

## Sariak

* 1976 - Aipamena Grabatua Gazteriaren VI. Salon Nazionala, Arte Ederren Museo Nazionala, La Habana, Kuba.
* 1990 - Eskuratze Saria, Erretratu, Marrazki eta Grafikoen Nazioarteko 6. Bienal Tuzla 90 ; Jugoslaviako Erretratu Galeria, Tuzla, Bosnia eta Herzegovina .
* 1990 - Lehen Saria, UNEAC '90 Arte Plastikoen Aretoa, Arte Ederren Museo Nazionala, La Habana, Kuba.
* 1995 - -Ex-aequo- Pilar Juncosa saria, Talleres Miro, Pilar eta Joan Miró Fundazioa, Mallorca, Espainia .
* 1995 - Ohorezko Aipamena, Latinoamerikako eta Karibeko Grabatuaren Lehen Bienalea, Arte Ederren Fakultatea, Atlantikoko Unibertsitatea, Barranquilla, Kolonbia .
* 1998 - Lehen Saria, Nazioarteko Mini-Print Triennial, Tokio, Japonia.
* 1999 - Kultura Nazionalaren Saripena, Kubako Kultura Ministerioa.

## Erreferentziak

* ↑ Pablo Amancio Borges Delgado. .

## Kanpo estekak

* Datuak: Q5671224
# Pablo Arozena

Pablo Arozena Urrutia, erlijio-izena Arraiozko Artzaia (Arraioz, Baztan, 1896ko otsailaren 25a - Iruñea, 1964ko urtarrilaren 31), Nafarroa Garaiko kaputxino, misiolari eta euskal idazlea izan zen.

## Bizitza

Pablo Arozena Arraiozen jaio zen 1896ko otsailaren 25ean. 1914an Kaputxinoen Ordenan sartu zen, Arraiozko Artzaia izen berria hartuz. Iruñean 1922an apeztu ostean, denbora laburra eman zuen Euskal Herrian, 1931-1963 urte bitarte luzean Guam uhartean eta Manilan ibili baitzen misiolari. Euskal Herrira itzuli eta gutxira zendu zen, 1964ko urtarrilaren 31n, Iruñean.

## Lanak

Euskarazko lanak Irugarrengo Prantziskotarran eta Zeruko Argian hasi zen argitaratzen, 1922an, hitz lauz eta bertsoz, eta Begi-beltx ezizenez sinaturik. Ezagunagoa da, ordea, hiztegigintzan egin zuen lanarengatik. Euskararen Adiskideek Iruñean 1926an antolatu zuten lehiaketaren gaien artean Azkueren hiztegian ez dauden hitzen zerrenda osatzeko proposatzen zuena bazegoen. Ohi zenaren kontrara, gai horren inguruan bost lan aurkeztu ziren, eta haietariko hoberena Arozenak aurkeztu zuena izan zen.

## Erreferentziak

* ↑ Castells, Carmen. Arocena Urrutia, Pablo. Auñamendi Entziklopedia [on line], 2020, aunamendi.eusko-ikaskuntza.eus (Noiz kontsultatua: 2020-10-14).
* 1 2 Bidador, Joxemiel. Baztango euskal idazleen berri laburra (V). Euskaldunon Egunkaria, 2000ko otsailak 18, CC BY-SA 4.0, berria.eus (Noiz kontsultatua: 2020-10-11).

## Kanpo estekak

* Pablo Arozenaren olerkiak, bertso eta olerkien hemeroteka, urkiza.armiarma.eus
* Bidador, Joxemiel Baztango euskal idazleen berri laburra, Euskaldunon Egunkaria, 2000-1-21; 2000-1-28; 2000-2-4; 2000-2-11; 2000-2-18; 2000-2-25, zubitegia.armiarma.eus
* Datuak: Q100348296
# Pablo Agüero

Pablo Agüero (Mendoza, Argentina, 1977ko maiatzaren 13a) argentinar zine zuzendaria eta gidoilaria da.

## Bizitza

Pablo Agüero El Bolsón Patagoniako herrian hazi zen.
15 urterekin, Más allá de las puertas zuzendu zuen (Lehenengo saria Patagoniako Arte Bienalean), gero Lejos del sol (2005eko Buenos Aires Bafici Jaialdiko film labur onenaren saria); Cork Festivaleko saria 2005) eta Primera nieve (Epaimahaiaren Saria 2006ko Canneseko Zinemaldian eta lehen saria 2006ko Gijoneko Zinemaldian).
Bere lehen film luzea, Salamandra, 2008ko Canneseko Nazioarteko Zinemaldian Zuzendarien Hamabostaldian aurkeztu zen. John Cale abeslariak bere lehen papera egin zuen zineman.
Ondoren, 77 Doronship zuzendu zuen, ertaineko film esperimentala, Donostiako Nazioarteko Zinemaldiko sail ofizialean aukeratua, nazioarteko hainbat jaialditan saritua.
Evita proiektuarekin gidoilari onenaren Sopadin Sari Nagusia irabazi zuen 2012an. 2013an Angers jaialdian Jeanne Moreauk jendaurrean irakurritako gidoi honek, irrati moldaketa bat izan zuen, Denis Lavanten parte hartzearekin eta Müller eta Makaroff-ek, Gotan Project-ekoak, konposatutako jatorrizko musikarekin. 2015ean, Pablo Agüerok zinemara eraman zuen, Eva Peronen gorputz enbalamatuaren tribulazio dramatikoen bidez, Argentinako matxismoa eta diktadura militarrak gogora gogoratzen dituena . Eva no duerme izenburupean, Gael García Bernal, Denis Lavant, Daniel Fanego eta Imanol Ariasek interpretatu zuten filma; 2015 urtean Torontoko Nazioarteko Zinema Jaialdian proiektatu zen.

## Filmografia
### Film luzea

* 2008 : Salamandra
* 2009 : 77 Doronship
* 2015 : Madres de los dioses (dokumentala)
* 2015 : Eva no duerme
* 2020 : Akelarre

### Film laburra

* 2006 : Primera nieve
* 2005 : Lejos del sol

## Erreferentziak

* ↑ La Fabrique de l'Histoire, Emmanuel Laurentin, France culture, Txantiloi:1er avril 2016.

## Kanpo estekak

* Datuak: Q3359955
# Pablo Agustin Agirre

Pablo Agustin Agirre (Donostia, ? - Donostia, 1745) Espainiako Armadaren Kapitaina, ingelesek preso hartu zuten 1720an.

## Biografia

Donostian jaioa, Indietako Armadan hasi zen, itsas eta gerra kapitainaren gradua lortuz. 1727ko abenduaren 14ko aginduaz fragata kapitaina izendatuta, Santanderrera bidali zuten. 1728an "Andalucia" itsasontziaren agindua hartuta Mediterraneo aldera joan zen, Francisco Cornejo teniente-jeneralaren agindupean. 1731ko otsailaren 23an "Castilla" itsasontziaren agindua hartu zuen eta 1732an "Infante"arena. "Infante"arekin Veracruzera eta Habanara joan zen. Itzultzerakoan, beste ontzi askorekin batera, Bahama kanalean naufragatu zuen. Habanan "Europa" itsasontziaren agindua hartu zuen. 1734ko ekainaren 19an Cádizera heldu zen. Itsasontzi desberdinetatik igaro ondoren, tartean Finisterre inguruan kortsarioen aurka, 1740ko urtarrilean berriro ere Amerikara joateko helburuarekin, oraingoan ere "Princesa" ontziaz, itsasoratu zen baina Ferroletik gertu hiru itsasontzi ingelesekin egin zuen topo, "Oxford", "Kent" eta "Lenox" itsasontziekin alegia. Ingalaterrako ontziak Colvill Mayneren agindupean zeuden. Borroka desorekatua izan zen eta azkenik garaitua izan zen. Borroka horretan, 1740ko apirilaren 8ko ekintza bezala ezagututa, Agirre larri zaurituta gertatu zen. Preso, maiatzaren 9an Portsmouthera eraman zuten eta "Princesa" ingelesen eskuetan gelditu zen; Portsmouthen 32 hilabete egon zen. Beste presoekin trukatuta, 1742an, askatua, Donostiara itzuli zen baina zituen zaurien ondorioz 1745ean hil egin zen. Santa Maria basilikan eman zioten lurra.

## Bibliografia

* Beatson, Robert (1804): Naval and military memoirs of Great Britain, from 1727 to 1783. 1. Longman, Hurst, Rees and Orme.

## Erreferentziak

* 1 2 Luis Murugarren: San Sebastian. Donostia. Donostiako Aurrezki Kutxa, 1978, 487.or.

## Kanpo loturak

* (Gaztelaniaz): Camilo Riquer y Zabecoe: Marinos ilustres. Pablo Agustín de Aguirre. Euskal-Erria aldizkaria.
* Datuak: Q25474574
# Ordu-zirkulu

Ordu-zirkuluak zeruko poloetatik igarotzen diren zeruko esferaren zirkulu maximoak dira. Esaterako, zeruko meridianoa ordu-zirkulu bat da.

## Kanpo estekak

* Datuak: Q3380435
# Ordu alai

Ordu alaia, batez ere ingelesezko happy hour esamoldearekin ezaguna, edaritegi batek edariak, bereziki alkoholdunak, ohi baino merkeagoak eskaintzen dituen denbora-tartea da. Ordu alaieko prezioak edaria eskatzen denean aplikatzen dira, ez ordaintzen denean.
Munduko hainbat herrialdetako taberna, pub eta diskoteken marketin-estrategia da. Eguneko unea, oro har, saltokia gutxien erabiltzen den unea izaten da, bezeroak erakartzeko ahaleginean; arratsalde amaieran (lanaren ondoren) eta/edo gauean (afaldu aurretik), astelehenetik ostegunera.

## Historia

Tabernetako ordu alaiaren lehen aipamena 1961eko uztailaren 4an izan zen, egunkari batean.

## Erreferentziak

* ↑ Lendler, Ian.. (2005). Alcoholica esoterica : a collection of useful and useless information as it relates to the history and consumption of all manner of booze. Penguin Books ISBN 0-14-303597-5. PMC 61303534. (Noiz kontsultatua: 2020-11-06).
* ↑ Providence Journal, Rhode Island, 1961-7-4.

## Kanpo estekak

* Datuak: Q1364401
* Multimedia: Happy hour / Q1364401
# Ordu

Ordua (Ipar Euskal Herrian, orena) 60 minutuko denbora unitateari deritzo. Nazioarteko Unitate Sisteman, haren ikurra h da. Sistema horretan denboraren oinarrizko unitatea segundoa den arren, ordua onartuta dago Nazioarteko Unitate Sisteman erabil daitezkeen unitateen artean.
Ordu batek 3.599-3.601 segundo ditu, eta egun baten 24rena da. Normalki ordu batek 3.600 segundo baditu ere, batzuetan segundo bat gehitu edo bat kentzen zaio, ordu horiek Lurraren errotazioarekin doitzeko.

## Erreferentziak

* ↑ (Ingelesez) Pisuen eta Neurrien Nazioarteko Bulegoa: «Non-SI units accepted for use with the SI, and units based on fundamental constants», Pisuen eta Neurrien Nazioarteko Bulegoaren webgunetik hartua, 2010-06-18an.
* ↑ «BIPM - Resolution 7 of the 9th CGPM» www.bipm.org (Noiz kontsultatua: 2020-07-04).

## Kanpo estekak

* Datuak: Q25235
* Multimedia: Hours / Q25235
# Ordrupia

Ordrupia Copromorphidae familiako tximeleta genero bat da. Bere espezie tipoa Ordrupia friserella da.

## Espezieak

| Espeziea | Egoera |
| Ordrupia dasyleuca | daturik gabe |
| Ordrupia fabricata | daturik gabe |
| Ordrupia fanniella | daturik gabe |
| Ordrupia friserella | daturik gabe |
| Ordrupia macroctenis | daturik gabe |

## Kanpo estekak

* Datuak: Q13911323
* Multimedia: Ordrupia / Q13911323
* Espezieak: Ordrupia
# Ordu koordenatuak

Izar baten posizioa ordu koordenatuetan adierazteko, begirale batek bere ordu angelua eta bere deklinazioa neurtu behar ditu.
Astro baten deklinazioa, zeru-ekuatorearekin eratzen duen angelua da, positiboa iparralderantze ta negatiboa hegoalderantz.
Zeru meridiano bat, poloetatik igarotzen den zirkulu nagusia da. Gainera, begiraletik ere igarotzen bada, begiralearen meridianoa da eta ordu angeluaren jatorria da.
Ordu-zirkulua, astrotik pasatzen den zeru meridianoa da.
Ordu angelua, astroaren ordu zirkuluak eta begiralearen meridianoak eratzen duten ordutan neurtutako angelua da.
Astro baten deklinazioa ez da begiralearen araberakoa, baina bai ordu angelua. Hau da, astro bat, une bakar batean ordu angelu ezberdinpean ikusia da Lurreko toki ezberdinetan aurkitzen diren begirale ezberdinengatik. Honek, ordu koordenatuak tokikoak direla esan nahi du.

## Kanpo estekak

* Datuak: Q9364775
# Ordoño IV.a Leongoa

Ordoño IV.a Leongoa (924 – Kordoba, 960), Gaiztoa ezizenaz ezaguna, Leongo erregea (958-960) izan zen.

## Biografia

Alfontso IV.a Leongoa eta Oneka Iruñekoa izan zituen gurasoak. Fernán Gonzálezen alaba Urraka ezkondu eta nobleziaren matxinadari esker Antso I.a Leongoa bere lehengusuari tronua kendu zion.
Honek nafar-musulman armada bati esker tronua berreskuratu eta Ordoño ihes egin zuen. Erbestean saiatu zuen tronua berreskuratzea baina nekez.
Zuhaitz genealogikoa :
Ordoño II.a Leongoa
Alfontso IV.a Leongoa
Elvira Menendez
Ordoño IV.a Leongoa
Antso I.a Gartzeitz
Oneka Santxitz
Tota Iruñekoa :

## Kanpo estekak

* Datuak: Q302861
* Multimedia: Ordoño IV of León / Q302861
# Ordoño III.a Leongoa

Ordoño III.a Leongoa (c. 925 - León, 956ko iraila) Leongo erregea (951 – 956) izan zen .

## Biografia

Ramiro II.a Leongoa eta Adosinda Gutiérrez zituen gurasoak. Iruñeko Erresuma eta Fernán González Gaztelako kondeak Antso bere anaia nahiago zuten tronuan. 953an anaia mendean hartzeaz gain, Gaztelako konderria ere kontrolpean izan zuen.

## Ezkontza eta seme-alabak

Fernán Gonzálezen alaba Urraka ezkondu eta bi seme izan zituen:
* Bermudo
* Gonzalo.
Zuhaitz genealogikoa :
Ordoño II.a Leongoa
Ramiro II.a Leongoa
Ordoño Bermúdez
Elvira Menendez
Ordoño III.a Leongoa
Bermudo II.a Leongoa
Cristina Vermúdez
Guterre Ozores de Coimbra
Adosinda Gutiérrez
Alfontso V.a Leongoa
Ildoncia Menendez :

## Kanpo estekak

* Datuak: Q333627
* Multimedia: Ordoño III of León / Q333627
# Ordre Nouveau

Ordre Nouveau (Ordena Berria) mugimendu ultraeskuindar neofaxista izan zen, 1969ko abenduaren 15ean Frantziara sortua, eta 1973an desegin zen Fronte Nazional frantsesa integratzean.

## Historia

Occident desagertzeak lehian talde txiki asko sortzea ekarri zuen, hala nola Groupe Union Droit ikasle-sindikatua (GUD, Groupe Union Defense bihurtuko zena), Alain Robertek bultzatua, eta La Élite Européenne aldizkariaren argitalpen-taldea. Azken bi talde horiek 150 bat ekintzaile bildu zituzten mugimendu bateratu bat osatzeko, eta 1969ko abenduan Ordena Berria (Ordre Nouveau) izendatu zuten. Gizartearen, ekonomiaren eta kulturaren eremuan ordena berri baten etorrera sustatzen zuten.
Izenak Ordena Berriaren Italiako Ikasketa Zentroa gogorarazten zuen, 1956an Pino Rautik sortua. Hartutako sinboloa gurutze zelta izan zen, Irlandari, Eskoziari eta Ingalaterrari oso zabaldutako sinboloa, Europa zaharraren sustrai sakon eta kristauak adierazten dituena. Parisko bulegoa Sorbonatik ehunka metro ingurura zegoen, auzo latinoaren aurrean eta, hain zuzen ere, rue des Lombards-en 8. zenbakian, atea altzairu beltzezkoa zen, gurutze zelta zuri handi baten bidez blindatua, Molotov koktelen sugarrek markatua.
Jean-François Galvaire abokatua izan zen lehen presidentea (Roland Gaucher-entzat lan egin zuen, Rally Popular Nazionalaren aurreko kidea). Jean-François Galvaire irteeraren ondoren, 1970eko maiatzean, hurrengo batzordekideak Emmanuel Allot (François Brigneau), Jacques Charasse, François Duprat, Louis Ecorcheville, Gabriel Jeantet, Claude Jonubert, Paul Léandri, Hugues Leclère, Jean-Claude Nourry eta Alain Robert izan ziren. Ekitaldi publiko handiena 1971ko martxoaren 9an egin zen, François Brigneauren manifestazioarekin.
1972ko ekainean, Ordre Nouveauk bat egin zuen Frente Nazionalean Jean-Marie Le Pen mugimenduarekin, 1973ko legegintza-hauteskundeetan aurkezteko leiho politiko baten bila. José Bruneau de La Salle proiektu politiko berrian sartu zen, eta—Claude Nourry, Patrice Janeau eta Michel Bodin, berriz, mugimendua utzi zuten. 1972ko urriaren 5ean, Fronte Nazionala formalki sortu zen.
1973ko ekainaren 21ean, Ordre Nouveauko militanteak "Halte à el immigration sauvage" (Kontrolik gabeko immigrazioa geldiarazi!) lemapean elkartu ziren, eta Liga Komunista Iraultzaileko kideekin talka egin zuten. Horren ondorioz, Raymond Marcellin barne-ministroak debekatu zituen bi erakundeak. Ordre Nouveauko kide batzuek (François Brigneau, Gabriel Jeantet, Alain Robert, José Bruneau de la Salle) sortu zuten orduan Indar Berrien Alderdia.

## Erreferentziak

* ↑ Jean Chatain L'Humanité February 2, 1990
* 1 2 BFMTV. D'Ordre nouveau aux régionales, 40 ans de Front national. .
* ↑ Annuaire de l'extrême droite

## Kanpo estekak

* Datuak: Q3355772
* Multimedia: Ordre nouveau / Q3355772
# Ordoño II.a Leongoa

Ordoño II.a Leongoa (c. 871 - León, 924ko ekaina) Galizia (910 – 914) eta Leongo erregea (914 – 924) izan zen .

## Biografia

Alfontso III.a Leongoa eta Gartzia I.a Eneko Nafarroakoaren alaba Ximena zituen gurasoak. Errekonkistan aritu zuen eta 923an Iruñeko Erresumak eskatuta Naiara okupatu zuen Banu Qasiko Mohamed ibn Abdulah ibn Lope hiltzen.
Hiltzean bere anaia Fruelak tronua usurpatu zuen.

## Ezkontza eta seme-alabak

892an Elvira Menéndez ezkondu eta hiru seme izan zituzten:
* Antso
* Alfontso
* Ramiro
* Gartzia
* Antso
* Ximena
Berriro Aragonta Gutierrez eta Antsa Iruñekoa ezkondu zituen baina ez zuen beste seme alabarik izan.
Zuhaitz genealogikoa :
Sancho Ordóñez
Ordoño III.a Leongoa
Ordoño I.a Asturiaskoa
Alfontso III.a Leongoa
Teresa Leongoa
Nuña
Ordoño II.a Leongoa
Ramiro II.a Leongoa
Antso I.a Leongoa
Gartzia Semenoitz Iruñekoa
Elvira Ramírez
Gartzia Enekoitz
Ximena Gartzeitz
Lovesendo Ramires
Dadildis Pallarskoa
Alfontso IV.a Leongoa
Ordoño IV.a Leongoa :

## Kanpo estekak

* Datuak: Q333676
* Multimedia: Ordoño II of León / Q333676
# Palmersbridge

Palmersbridge, Ingalaterrako Kornualles konderriko herrixka bat da, Bolventor herriaren ipar-ekialdean.

## Kanpo estekak

* Datuak: Q7128295
# Palmerston North

Palmerston North (maorieraz Te Papaioea) Zeelanda Berriko Manawatu-Wanganui eskualdean dagoen hiri bat da. 2010. urtean 81.300 biztanle zituen.

## Klima

Datu klimatikoak (Palmerston North) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 22.4 | 22.9 | 21.1 | 18.4 | 15.3 | 13.1 | 12.6 | 13.3 | 14.9 | 16.7 | 18.5 | 20.7 | 17.5 |
| Batez besteko tenperatura minimoa (°C) | 13.4 | 13.5 | 12.1 | 9.8 | 7.4 | 5.4 | 4.7 | 5.4 | 7.2 | 8.7 | 10.2 | 12 | 9.1 |
| Pilatutako prezipitazioa (mm) | 65 | 62 | 74 | 76 | 94 | 87 | 94 | 82 | 83 | 90 | 78 | 83 | 966 |
| Iturria: ||||||||||||||

## Erreferentziak

* ↑ http://www.niwa.co.nz/education-and-training/schools/resources/climate NIWA Climate Data

## Kanpo estekak

* Napierko Udal webgunea (Ingelesez)
* Datuak: Q212289
* Multimedia: Palmerston North / Q212289
# Palmerston uhartea

Palmerston uhartea Ozeano Barean, Cook uharteetan dagoen koral atoloia da. Rarotongaren ipar-ekialdean dago. Geografikoki Cook uharteak artxpelagoan kokatzen badira, benetan bien artean dago.

## Deskribapena

Atoloian sei harezko uharteak daude: Palmerston edo Home Island, North Island, Leicester, Primrose, Tom's eta Cook's. Puntu garaiena The Mountain izeneko harezko sei metroko muinoa da. Hedadura osoa 2,1 km²koa da.

## Historia

Palmerston James Cook almiranteak aurkitu zuen, 1774an. Ez zen inor bizi baina, hala ere, europearrak joan aurreko hilobi eta tresna batzuk aurkitu ziren. Inguruko uhartetan Avarau izena ematen zioten, euskaraz «berrehun kanal»; izen horrek itsasotik barruko aintzira joateko dauden kanalen aipamena egiten du, nahiz eta kanal horietako gehienak itsasontzientzat ezegokiak izan.
1862an Palmerstonen bizitzeko William Masters arotza eta haren hiru emazte maoriak egokitu ziren bizitzeko. Gaur egun biztanle gehienek Masters abizena dute, baita ere inguruko Rarotonga eta Zeelanda Berrian, arotzaren ondorengoak. Pitcairn uharteetan gertatu zen bezala, ondorengoak britainiarren eta polinesiarren mestizoak dira. Lehenengo hizkuntza gisa ingelesa dute. William Masters Gloucesterrekoa zen eta haren ondorengoek haren azentua gorde dute.

## Errolda

2001ko erroldaren arabera 62 biztanle zeuden atoloian. Guztiak Palmerston uhartean bizi ziren, gaur egun hiru aldetan banatuta, bat Mastersen emazte bakoitzagatik. Egungo gobernadorea Mastersen ondorengoa da baita ere.

## Erreferentziak

* ↑ https://web.archive.org/web/20191229005737/https://www.outsideonline.com/palmerston-atoll-island-climate-change
* ↑ https://web.archive.org/web/20120111213924/http://www.cookislands.org.uk/palmerston.html#.XhjfqNfQjcs

## Kanpo loturak

* (Ingelesez): Palmerston uhartea.
* (Ingelesez): BBC Mundo / Thomas Martienssen - Palmerston, nola bizi munduko uharte urrunena?
* (Ingelesez): Bideoa Youtuben.
* Datuak: Q2048265
* Multimedia: Palmerston Island / Q2048265
# Palmerstown

Palmerstown (irlanderaz: Baile Phámar) Irlandako Hego Dublingo konderrian dagoen udalerri eta auzune bat da. Dublin hiriburuaren erdigunetik 8 kilometrora dago. Iparraldetik Liffey ibaia du, mendebaldean Lucan udalerria, hegoaldean Ballyfermot eta ekialdean berriz Chapelizod udalerria.
2006ko erroldaren arabera 3.929 biztanle zituen.

## Kanpo estekak

* Datuak: Q2668594
* Multimedia: Palmerstown / Q2668594
# Palmetto (Florida)

Palmetto Floridako hiri bat da. Manatee konderrian kokatua dago. 2010ean 12.606 biztanle zituen, 11,5 kilometro koadrotan banatuta.

## Ikus, gainera

* Manatee konderria

## Kanpo estekak

* Datuak: Q2155798
* Multimedia: Palmetto, Florida / Q2155798
# Palmetto (Georgia)

Palmetto Georgiako estatuko hiri bat da. Chatham konderrian kokatua dago. 2010ean 4.488 biztanle zituen, 29,48 kilometro koadrotan banatuta.

## Ikus, gainera

* Chatham konderria

## Kanpo estekak

* Datuak: Q508485
* Multimedia: Palmetto, Georgia / Q508485
# Palmerton (Pennsylvania)

Palmerton Pennsylvaniako borough bat da. Carbon konderrian kokatua dago. 2010ean 5.414 biztanle zituen, 6,43 kilometro koadrotan banatuta.

## Ikus, gainera

* Carbon konderria

## Kanpo estekak

* Datuak: Q1183964
* Multimedia: Palmerton, Pennsylvania / Q1183964
# Palmetto (Louisiana)

Palmetto Louisianaeko herri bat da. St. Landry parrokian kokatua dago. 2010ean 164 biztanle zituen, 2,30 kilometro koadrotan banatuta.

## Ikus, gainera

* St. Landry parrokia

## Kanpo estekak

* Datuak: Q1993925
* Multimedia: Palmetto, Louisiana / Q1993925
# Palmetto Bay (Florida)

Palmetto Bay Floridako herri bat da. Miami-Dade konderrian kokatua dago. 2010ean 23.410 biztanle zituen, 22,6 kilometro koadrotan banatuta.

## Ikus, gainera

* Miami-Dade konderria

## Kanpo estekak

* Datuak: Q937586
* Multimedia: Palmetto Bay, Florida / Q937586
# Pase negro

Pase negro 1998ko Patxi Barko zinema zuzendariaren film laburra da.

## Sinopsia

Oharra: Atal honek istorio osoa edo amaiera argitzen du.
Arraza beltzako etorkin afrikar bat zirtzileria saltzeaz bizi da. Kafetxo bat hartzeko asmoz, taberna batean sartu da baina kamareroak modu txarrean tratatu du eta kalera bota nahi du. Ordea, karta-jokalari talde batek afrikarraren kaleratzea ekidin du eta saltzen dituen gauzekiko interesa agertu dute, baina adarra jo nahi diotela konturatzen da.

## Aktoreak

* Carlos Acosta-Milian
* Ramon Agirre
* Joseba Apaolaza
* Klara Badiola
* Kike Díaz de Rada
* Isidoro Fernández
* Asier Hormaza
* José Ramón Soroiz
* Idelfonso Tamayo
* Daniel Trepiana

## Erreferentziak

* ↑ www.sansebastianfestival.com

## Kanpo estekak

* Datuak: Q28537566
# Paseo de Reding

Paseo de Reding Andaluziako hiriburuetako bat den Málagako Este barrutian zehar mendebaldetik ekialderanzko noratzan doan bide bat da. Hiriaren erdigunea eta ekialdeko zatiaren arteko komunikazio bide garrantzitsu bat da, Gibralfaro mendiaren magala eta itsasoaren artean 450 metrotan zehar dihoana.

## Eraikin nabarmengarriak

Bide honek hegoaldean dagoen La Malagueta eta iparraldean dagoen Campos Elíseos auzoen arteko muga funtzioa egiten du, eta, bere ibilbide osoan zehar, interes arkitektonikoa duten eta monumentalak diren zenbait eraikin daude, Udal Ondarearen Museoa eta Félix Saenzen etxeak iparraldeko zatian eta Noble Ospitalea, La Malaguetako zezen plaza, Desfile del Amor Eraikina, Palacio de la Tinta eta Miramar jauregia hegoaldeko zatian.

## Izenaren jatorria

Paseo de Reding pasealekuak bere izena Espainiako Independentzia Gerrako frantziar inbaditzaileen aurkako Bailéngo gudua irabazi zuen suitzar militarraren omenezkoa da. Hau, Málagako Gobernari Militarra ere izan zen, Alameda Principal eta Alameda de Colón eraikitzea ahalbidetu zuten arabiar harresien zati bat botatzeaz arduratu zena.

## Kanpo estekak

* Datuak: Q11698238
* Multimedia: Paseo de Reding / Q11698238